**Ενότητα 5η Ονομ / επών: …………………………………………………..**

**Η ΧΡΟΝΙΚΗ ΒΑΘΜΙΔΑ - ΤΟ ΠΟΙΟΝ ΕΝΕΡΓΕΙΑΣ**

**Α. ΧΡΟΝΙΚΗ ΒΑΘΜΙΔΑ**

Κατηγορίες χρόνων ανάλογα με την χρονική βαθμίδα τους

✔ Οι χρόνοι μπορούν να χωριστούν σε τρεις ομάδες ανάλογα με τη χρονική βαθμίδα (παρελθόν, παρόν, μέλλον) στην οποία τοποθετούνται:

**α. ΠΑΡΕΛΘΟΝΤΙΚΟΙ**: Παρατατικός, Αόριστος, Παρακείμενος, Υπερσυντέλικος

**β.** **ΠΑΡΟΝΤΙΚΟΙ:** Ενεστώτας, Παρακείμενος (!!)

**γ. ΜΕΛΛΟΝΤΙΚΟΙ:** Εξακολουθητικός μέλλοντας, Συνοπτικός μέλλοντας, Συντελεσμένος μέλλοντας

|  |  |  |
| --- | --- | --- |
| **ΠΑΡΕΛΘΟΝΤΙΚΟΙ** | **ΠΑΡΟΝΤΙΚΟΙ** | **ΜΕΛΛΟΝΤΙΚΟΙ** |
|  **παρατατικός** **αόριστος** **υπερσυντέλικος** |  **ενεστώτας** **παρακείμενος** |  **εξακολουθητικός μέλλοντας** **στιγμιαίος μέλλοντας** **συντελεσμένος μέλλοντας** |

**ΠΡΟΣΟΧΗ: Ο παρακείμενος χρησιμοποιείται για να μιλήσουμε για ένα γεγονός που έχει γίνει στο παρελθόν και τα αποτελέσματά του φτάνουν στο παρόν, π.χ. Μέχρι σήμερα έχω ξοδέψει εκατό ευρώ (η πράξη έγινε στο παρελθόν αλλά το αποτέλεσμά της φτάνει στο παρόν)**

ΑΣΚΗΣΕΙΣ

**Α. Να χαρακτηρίσετε το χρόνο των παρακάτω ρημάτων ανάλογα με τη χρονική βαθμίδα του (παρελθοντικός, παροντικός, μελλοντικός)**

0. Την Παρασκευή έβρεχε διαρκώς. 🡪 **παρελθοντικός**

1. Θα παρακολουθήσω τηλεόραση το βραδάκι. 🡪

2. Το περσινό καλοκαίρι πέρασα τις καλύτερες διακοπές μου.

3. Έχω φάει, μαμά!

4. Θα σου χαρίσω αυτό το βιβλίο.

5. Είχε πια ξημερώσει για τα καλά.

6. Πώς πηγαίνεις στο σχολείο χωρίς λεωφορείο;

7. Το μεσημέρι θα έχω ετοιμάσει φαγητό πριν τις 2 μ.μ.

**B. ΠΟΙΟΝ ΕΝΕΡΓΕΙΑΣ**

**Ποιόν ενέργειας**  αναφέρεται στον τρόπο με τον οποίο παρουσιάζει ο ομιλητής το **αν η ενέργεια που δηλώνει το ρήμα εμφανίζεται ως ολοκληρωμένη, ως εξελισσόμενη, ως μοναδικό γεγονός** κτλ.

Ως προς το ποιόν ενέργειας στην οριστική διακρίνονται **τρία είδη χρόνων**:

 α) *οι μη συνοπτικοί ή εξακολουθητικοί (Eνεστώτας, Παρατατικός και Εξακολουθητικός Μέλλοντας*)

Φανερώνουν ότι **μια πράξη γίνεται συνέχεια ή με επανάληψη**

 β) *οι συνοπτικοί ή στιγμιαίοι (Αόριστος και Συνοπτικός Μέλλοντας)*

Φανερώνουν ότι **μια πράξη έγινε ή θα γίνει χωρίς συνέχεια ή επανάληψη**

 γ) *οι συντελεσμένοι (Παρακείμενος, Υπερσυντέλικος και Συντελεσμένος μέλλοντας)*

Φανερώνουν ότι **μια πράξη έχει ήδη γίνει**.

|  |  |  |  |
| --- | --- | --- | --- |
| **Ποιόν ενέργειας** | **Παροντικοί** | **Παρελθοντικοί** | **Μελλοντικοί** |
| **Μη συνοπτικοί ή εξακολουθητικοί** | ΕΝΕΣΤΩΤΑΣδιαβάζω | ΠΑΡΑΤΑΤΙΚΟΣδιάβαζα | ΕΞΑΚΟΛΟΥΘΗΤΙΚΟΣΜΕΛΛΟΝΤΑΣθα διαβάζω |
| **Συνοπτικοί ή στιγμιαίοι** |  | ΑΟΡΙΣΤΟΣδιάβασα | ΣΥΝΟΠΤΙΚΟΣΜΕΛΛΟΝΤΑΣθα διαβάσω |
| **Συντελεσμένοι** | ΠΑΡΑΚΕΙΜΕΝΟΣέχω διαβάσει | ΥΠΕΡΣΥΝΤΕΛΙΚΟΣείχα διαβάσει | ΣΥΝΤΕΛΕΣΜΕΝΟΣ ΜΕΛΛΟΝΤΑΣθα έχω διαβάσει |

**Β. Να μεταφέρετε τα παρακάτω ρήματα στο ποιον ενεργείας που ζητείται σε παρένθεση, διατηρώντας τα στην ίδια χρονική βαθμίδα.**

0. Θα κοιτάξω …….θα κοιτάω ………. (μη συνοπτικό / εξακολουθητικό)

1. έτρεχα ………………………………………. (συνοπτικό / στιγμιαίο)

2. είχα φύγει ………………………………… (μη συνοπτικό / εξακολουθητικό)

3. καταστρέφω …………………………….. (συντελεσμένο)

4. θα ακούω …………………………………. (συντελεσμένο)

5. έλειψα ……………………………………… (μη συνοπτικό / εξακολουθητικό)

6. θα έχω πιστέψει ………………………. (συνοπτικό / στιγμιαίο)

7. ζωγράφιζα ………………………………… (συντελεσμένο)

8. πληγώθηκα ……………………………….. (μη συνοπτικό / εξακολουθητικό)

9. θα χρειαστώ ……………………………… (συντελεσμένο)

10. έχω μοιραστεί ………………………….. (μη συνοπτικό / εξακολουθητικό)

11. ντύνομαι …………………………………… (συντελεσμένο)

12. θα έχω κοιμηθεί ……………………….. (συνοπτικό / στιγμιαίο)

13. είχα κουραστεί ………………………….. (μη συνοπτικό / εξακολουθητικό)

14. διάβαζα …………………………………….. (συνοπτικό / στιγμιαίο)

15. τελείωσες ………………………………….. (είχες τελειώσει)



 *Συγγνώμη για την ταλαιπωρία. Άξιος ο κόπος σας !*